
ΔΕΛΤΙΟ ΤΥΠΟΥ

Το Τμήμα Αλιείας της Π.Ε Αργολίδας ενημερώνει τους ενδιαφερόμενους πλοιοκτήτες επαγγελματικών αλιευτικών σκαφών, ότι υπογράφηκε και δημοσιεύτηκε η με Αριθ. Πρωτ. 233741 – 14/09/2026 απόφαση, με την οποία  τροποποιείται η με Αριθ. Πρωτ. 119391 – 12/05/2026 πρόσκληση για την υποβολή αιτήσεων χρηματοδότησης στο Πρόγραμμα «ΑΛΙΕΙΑ, ΥΔΑΤΟΚΑΛΛΙΕΡΓΕΙΑ ΚΑΙ ΘΑΛΑΣΣΑ (ΠΑΛΥΘ)» Δράση 1.1.2 με τίτλο «Επενδύσεις στα αλιευτικά σκάφη χωρίς να αυξάνεται η αλιευτική τους ικανότητα».

Η τροποποίηση αφορά μόνο το χρονοδιάγραμμα υποβολής αιτήσεων στο Ολοκληρωμένο Πληροφοριακό Σύστημα Κρατικών Ενισχύσεων (ΟΠΣΚΕ). Πιο συγκεκριμένα παρατείνεται η ημερομηνία λήξης υποβολής αιτήσεων μέχρι τις 16.10.2026 & ώρα 15.00.

Κατά τα λοιπά ισχύει η υπ. αριθ. με Αριθ. Πρωτ. 119391 – 12/05/2026 Πρόσκληση, όπως έχει τροποποιηθεί με την με Αριθ. Πρωτ. 186512 – 15/07/2026 όμοιά της.

Στο Δελτίο Τύπου επισυνάπτεται η απόφαση τροποποίησης η οποία αναρτήθηκε στο «ΔΙΑΥΓΕΙΑ» με ΑΔΑ: ΨΟ5Μ4653ΠΓ-ΧΞΔ.

